**Бейбітшіліктің ақ құсын әнге қосқан Ахмет Жұбанов**

**Сыныбы**: 3

**Сабақтың жалпы мақсаты:** Қазақ музыкасының ең биік тұлғасы-Ахмет Қуанұлы Жұбановтың өмірі мен шығармашылығы туралы қысқаша мәлімет беру. Оқушылардың танымдық іс-әрекетін дамыту, ән иірімдерін дұрыс ести білу, мелодиялық ерекшеліктерін сезіну қабілеттерін дамыту, әнді дұрыс орындауға мащықтандыру.

**Күтілетін нәтиже:**

Әнді тыңдату, айту арқылы Отанын сүюге, рухани адамгерщілікке, өз ісіне сенімі мол, еңбекқор, мейірімді, өнерлі , заманына сай қабілеттері дамиды.

**Әдіс-тәсілдер:** Әңгімелесу, ойын, топтық жұмыс, жарыс, логикалық тапсырмалар, рефлексия

**Көрнекілігі:** Интербелсенді тақта, суреттер, балаларға арналған музыкалық аспаптар, ойындарға қажет құралдар, баян, USB-колонка, караоке-микрофон.

**Топқа бөлу:** «Мозаика» әдісі бойынша топқа бөлу. Әріп жазған қиындыларды алып, сөзді құрастыру арқылы «Ғалым», «Композитор», «Дирижер» топтарына бөлінеді.

**Сабақтың барысы:**

**Ұйымдастыру:** Сәлем-достым, привет-мой друг, hello –мау френд.....

**Жаңа сабақ:**

**Ахмет Қуанұлы Жұбанов** (1906-1968) — қазақ музыкасын зерттеуші көрнекті ғалым, әйгілі композитор, [дирижер](https://kk.wikipedia.org/wiki/%D0%94%D0%B8%D1%80%D0%B8%D0%B6%D0%B5%D1%80). Қазақстанның халық әртісі (1944), өнертану ғылымының докторы (1943), профессор (1948), академик.

Ол [Ақтөбе облысы](https://kk.wikipedia.org/wiki/%D0%90%D2%9B%D1%82%D3%A9%D0%B1%D0%B5_%D0%BE%D0%B1%D0%BB%D1%8B%D1%81%D1%8B) Темір ауданында [1906 жылы](https://kk.wikipedia.org/wiki/1906_%D0%B6%D1%8B%D0%BB) [29 сәуірде](https://kk.wikipedia.org/wiki/29_%D1%81%D3%99%D1%83%D1%96%D1%80) өмірге келген.

[1929 жылы](https://kk.wikipedia.org/wiki/1929_%D0%B6%D1%8B%D0%BB) Ленинградтың М.И. Глинка атындағы техникумында (А.А .Этигонның скрипка класы бойынша), консерваторияда (профессор Ф.А. Ниманның гобой класы бойынша, кейіннен музыка тарихы мен теориясы факультетінде) оқыған.

[1930 жылы](https://kk.wikipedia.org/wiki/1930_%D0%B6%D1%8B%D0%BB) Ленинградтағы «Рабочий и [**театр**](https://kk.wikipedia.org/wiki/%D0%90%D1%85%D0%BC%D0%B5%D1%82_%D2%9A%D1%83%D0%B0%D0%BD%D2%B1%D0%BB%D1%8B_%D0%96%D2%B1%D0%B1%D0%B0%D0%BD%D0%BE%D0%B2)» журналында жарияланған мақаласынан бастап, өмірінің соңына дейін қазақ музыкасының тарихы мен теориясын зерттеумен айналысты.

[1932 жылы](https://kk.wikipedia.org/wiki/1932_%D0%B6%D1%8B%D0%BB) Ленинградтағы Актер шеберлігі мектебінің аспинрантурасына түседі.

[1933 жылы](https://kk.wikipedia.org/wiki/1933_%D0%B6%D1%8B%D0%BB) Алматыда ашылған музыкалық драма училищесіне ұстаздық қызметке шақырылады.

[1934 жылы](https://kk.wikipedia.org/wiki/1934_%D0%B6%D1%8B%D0%BB) А. К. Жұбанов алғаш 11 адамнан құралған домбырашылар ансамблі негізінде Қазақ ұлттық халық оркестрін ұйымдастырды. Осы ұжымның тұңғыш дирижері ретінде көптеген халық композиторларының музыка туындыларын оркестрге лайықтап нотаға түсірген.

[1936 жылы](https://kk.wikipedia.org/wiki/1936_%D0%B6%D1%8B%D0%BB) «Музыка әліппесі» атты тырнақалды кітапшасы жарық көрген.

1945-1951 жылдары Алматы консерваториясының ректоры, 1954-1961 жылдары осы консерваториядағы өзі ашқан халық аспаптар кафедрасының меңгерушісі болып, қазақ халық музыкасының тарихынан, дирижерлік өнер мен аспаптану пәнінен сабақ берді.

Ахмет Қуанұлы қазақтың музыкалық мәдениетін зерттеп тануда, жорып түсіндіруде және жүйелеп насихаттауда жаңа сапалы биіктен көрініп, кезеңдік мәні бар қажыр-қайрат көрсеткен тұлға. Өз кезіндегі музыкалық білім сатыларының бәрінен өткен кемел білім иесі, оған қоса Тәңірі тал бойына ғажайып қабілет пен ұлтжандылық сезімін дарытқан А.Қ.Жұбанов 1933 жылы [Алматы](https://kk.wikipedia.org/wiki/%D0%90%D0%BB%D0%BC%D0%B0%D1%82%D1%8B) музыкалық драма училищесіне ұстаздық қызметке келеді. Осы кезден бастап өмірінің соңғы күндеріне дейін ол қазақтың музыкалық [мәдениеті](https://kk.wikipedia.org/wiki/%D0%9C%D3%99%D0%B4%D0%B5%D0%BD%D0%B8%D0%B5%D1%82) деген жалпылама ұғымды ұлт болмысындағы нақты категориялық мәні бар рухани құбылысқа айналдыру үшін тыным таппастан еңбек етті.

Бұл ретте, Ахмет Қуанұлы адам қабілетінің қандай құдіретті болатынын нақтылы да нәтижелі істерімен көрсете алды. Алғашқы музыкалық әліппе, [қазақ](https://kk.wikipedia.org/wiki/%D2%9A%D0%B0%D0%B7%D0%B0%D2%9B) музыкасын зерттейтін ғылыми кабинет, музыкалық сынақ шеберханасы, [Ғылым](https://kk.wikipedia.org/wiki/%D2%92%D1%8B%D0%BB%D1%8B%D0%BC) академиясындағы өнертанусекторы, [М.О.Әуезов](https://kk.wikipedia.org/w/index.php?title=%D0%9C.%D0%9E.%D3%98%D1%83%D0%B5%D0%B7%D0%BE%D0%B2&action=edit&redlink=1) атындағы [Әдебиет](https://kk.wikipedia.org/wiki/%D3%98%D0%B4%D0%B5%D0%B1%D0%B8%D0%B5%D1%82) жөне [өнер](https://kk.wikipedia.org/wiki/%D3%A8%D0%BD%D0%B5%D1%80) институтының [музыка](https://kk.wikipedia.org/wiki/%D0%9C%D1%83%D0%B7%D1%8B%D0%BA%D0%B0) бөлімі, [Қазақтың халық аспаптары](https://kk.wikipedia.org/w/index.php?title=%D2%9A%D0%B0%D0%B7%D0%B0%D2%9B%D1%82%D1%8B%D2%A3_%D1%85%D0%B0%D0%BB%D1%8B%D2%9B_%D0%B0%D1%81%D0%BF%D0%B0%D0%BF%D1%82%D0%B0%D1%80%D1%8B&action=edit&redlink=1) оркестрі, Қазақтың [мемлекеттік](https://kk.wikipedia.org/wiki/%D0%9C%D0%B5%D0%BC%D0%BB%D0%B5%D0%BA%D0%B5%D1%82) [филармониясы](https://kk.wikipedia.org/w/index.php?title=%D0%A4%D0%B8%D0%BB%D0%B0%D1%80%D0%BC%D0%BE%D0%BD%D0%B8%D1%8F&action=edit&redlink=1), Қазақ консерваториясы, ондағы [халық аспаптары](https://kk.wikipedia.org/w/index.php?title=%D0%A5%D0%B0%D0%BB%D1%8B%D2%9B_%D0%B0%D1%81%D0%BF%D0%B0%D0%BF%D1%82%D0%B0%D1%80%D1%8B&action=edit&redlink=1) кафедрасы, Қазақтың музыкалық [**театры**](https://kk.wikipedia.org/wiki/%D0%90%D1%85%D0%BC%D0%B5%D1%82_%D2%9A%D1%83%D0%B0%D0%BD%D2%B1%D0%BB%D1%8B_%D0%96%D2%B1%D0%B1%D0%B0%D0%BD%D0%BE%D0%B2), қазақ музыкасы туралы оқу құралдары, міне, осының бәрінің ұйтқысы А.Қ.Жұбанов болды. Мұның сыртында дирижерлік, ұстаздық, ғылыми-зерттеушілік, қоғамдық, әсіресе шығармашылық жұмыстарының өзі сала-сала болып, құнарлы арналарға ұласады.

А.Қ.Жұбановтың мұрындық болуымен қырқыншы жылдары ұйымдастырылған [ғылыми экспедиция](https://kk.wikipedia.org/w/index.php?title=%D2%92%D1%8B%D0%BB%D1%8B%D0%BC%D0%B8_%D1%8D%D0%BA%D1%81%D0%BF%D0%B5%D0%B4%D0%B8%D1%86%D0%B8%D1%8F&action=edit&redlink=1) сексенінші жылдарға дейін Қазақстанның түкпір-түкпірінен 10 мыңдай ән-күй нұсқаларын жинаған. Қазақтың кәсіпқой халық композиторларының өмір дерегін жинастырып, шығармаларын нотаға түсіріп, одан соң көнігі әнші-күйшілерге үйрету арқылы халықтың рухани игілігіне айналдыруда теңдессіз еңбекқорлық пен іскерліктің үлгісін Ахмет Қуанұлының өзі көрсетіп отырды.

Жасынан музыка өнеріне бейімділігін байқатып, [домбыра](https://kk.wikipedia.org/wiki/%D0%94%D0%BE%D0%BC%D0%B1%D1%8B%D1%80%D0%B0), [скрипка](https://kk.wikipedia.org/wiki/%D0%A1%D0%BA%D1%80%D0%B8%D0%BF%D0%BA%D0%B0) аспатарында ойнауды меңгереді. Жас кезінде ауылдасы Талым күйшіден, ауыл мұғалімі Қ. Ашғалиевтен, әкесі Қуаннан, ағасы Құдайбергеннен тәлім алып, музыка өнеріне ден қояды. Темірде [орыс](https://kk.wikipedia.org/wiki/%D0%9E%D1%80%D1%8B%D1%81) халық аспаптар әуесқойлары оркестріне жетекшілік ететін (П. Черняктан сольфеджио, скрипка, музыка теориясы бойынша) сабақ алады.

Жұбановтың қазақ халқының ән-күй шығармаларының табиғаты мен ерекшелігі, ұлы күйшілер [Құрманғазы](https://kk.wikipedia.org/wiki/%D2%9A%D2%B1%D1%80%D0%BC%D0%B0%D0%BD%D2%93%D0%B0%D0%B7%D1%8B), Дәулеткерей, Сейтек, [Тәттімбет](https://kk.wikipedia.org/wiki/%D0%A2%D3%99%D1%82%D1%82%D1%96%D0%BC%D0%B1%D0%B5%D1%82), Қазанғап туралы монографиялық ғылыми -зерттеу еңбектері- қазақ музы касының ғылыми тарихын жасауға қосылған қомақты үлес болды.

А. К. Жұбанов — қазақ халқының қазіргі заманғы кәсіби музыкасының негізін қалаған аға буын композиторлардың бірі. Ол халық күйлерін оркестрге лайықтап, нотаға түсірді және қазақ музыкасын күрделі аспаптық симфониялық шығармалармен байытты. Олар «Тәжік биі», «Қазақ билері», «Төлеген Тоқтаров», «Ария», «Вокалдық сюитасы», «Абай» сюитасы», тағы басқалар. А.Жұбановтың қазақ музыка тарихына сіңірген еңбегі ұшан - теңіз.

Композитор ретінде қазақтың музыкалық мәдениетіне өзіндік мелодиялық өрнек қосқан ондаған ән мен күйдің, [романстар](https://kk.wikipedia.org/wiki/%D0%A0%D0%BE%D0%BC%D0%B0%D0%BD%D1%81) мен хорлардың, аспаптық симфониялық және вокальдық шығармалардың авторы. А. Жұбановтың композиторлық шығармаларының көрнектілері Л. Хамидимен бірлесіп жазған «Абай» (1944) және «Төлеген Тоқтаров» (1947) опералары, қызы Ғ. Жұбанова аяқтаған «Құрманғазы» (1970) операсы

А.Қ. Жұбановтың ғалым, педагог, композитор, орындаушы және ұйымдастырушы ретінде қазақтың музыкалық мәдениетіне сіңірген еңбегі ұлттың мәдени рухани шежіресіндегі ең көрнекті белестердің бірі болып қалады.

А. К. Жұбанов қазақтың ұлттық өнерін дамытуға қосқан үлесі үшін Қазақстан Мемлекеттік сыйлығының лауреаты атағына ие болған. Ленин орденімен, және тағы басқа ордендермен, медальдармен марапатталған.

Алматы қаласының көшелерінің біріне, Республикалық музыкалық мектеп-интернатқа Жұбанов есімі берілген. Ақтөбедегі музыка колледжі, көшелер А. К. Жұбанов есімінде. Өзі ұзақ жыл тұрған үйдің қабырғасында ескерткіш тақта орнатылған.

[2006 жылы](https://kk.wikipedia.org/wiki/2006_%D0%B6%D1%8B%D0%BB) Ахмет Жұбановтың 100 жылдық мерейтойына орай Ғ. Жұбанова атындағы облыстық Филармония ғимаратының алдында композиторға арнап үлкен ескерткіш орнатылды. Ахмет Жұбанов туралы[2006](https://kk.wikipedia.org/wiki/2006) жылы [Шәкен Айманов](https://kk.wikipedia.org/wiki/%D0%A8%D3%99%D0%BA%D0%B5%D0%BD_%D0%9A%D0%B5%D0%BD%D0%B6%D0%B5%D1%82%D0%B0%D0%B9%D2%B1%D0%BB%D1%8B_%D0%90%D0%B9%D0%BC%D0%B0%D0%BD%D0%BE%D0%B2) атындағы киностудияда деректі фильм түсірілді.

**Музыка тыңдау: «Би» күйі.**

**Бейнеролик тамашалау:** «Бүгін саз әлемінің сардары Ахмет Жұбановтың туған күні»

**Дауыс жаттығулары:**

**Ән үйрену:** «Ақ көгершін»-А. Жұбанов.

**Балаларға арналған музыкалық аспаптарда ойнау.**

**Шығармашылық тапсырмалар:**

**«Дирижер» тобына: Кестеден екі сөзді оқисыздар және сөйлем құрастырасыздар.**

|  |  |  |  |  |  |  |
| --- | --- | --- | --- | --- | --- | --- |
| **Ж** | **Р** | **Б** | **Е** | **Н** | **Т** | **В** |
| **О** | **Ұ** | **К** | **А** | **С** | **О** | **Р** |

**«Композитор» тобына:**

Жанрды анықтап жаз: (Ән, би, күй, опера, фортепианолық пьеса т.б)

«Би»..................................

«Абай»..............................

«Қарлығаш»....................

«Тәжік биі»......................

**«Ғалым» тобына:**

А. Жұбановтың музыка туралы нақыл сөзін көп нүктенің орнына қиындылардағы сөздерді (жас, кәрі, сыртқы, ішкі, дұрыс, бұрыс) қойып оқыңыздар:

**Музыка ................. азаматтардың ........................ жан-дүниесін байытып, өмірдің түрлі құбылыстарын ..................... түсінуге көмектеседі.**

**Постер қорғау: Суреттер арқылы**

**Бағдаршамның түстері арқылы сабақты қорытады.**